**VI.**

**Minőségbiztosítás**

*48.§ „A doktori képzés minőségbiztosítási rendszere az Egyetem minőségbiztosítási rendszerének része. Az EDHT kialakítja a doktori képzés és fokozatszerzés minőségbiztosításának elveit és módszereit. A doktori minőségbiztosítás működésének részletszabályait és szervezeti rendjét az egyes doktori iskolák maguk állapítják meg.” (DSz 64.§ 1)*

49.§ (1) HDHT minőségbiztosítási feladatai:

- Kialakítja a tématerületekhez kapcsolódó oktatási programokat, ezeket rendszeresen felülvizsgálja, értékeli.

- Véleményezi a doktori témahirdetéseket.

- Meghatározza a komplex vizsga tárgyait.

- Rendszeresen értékeli a doktoranduszok munkáját.

- Ellenőrzi hallgatók által teljesítendő kreditpontok megszerzését.

- Doktorandusz konferencia biztosításával rendszeresen bemutatja és megvitatja a nyilvánosság előtt a hallgatók tudományos eredményeit.

- Munkahelyi vitán bemutatja és megvitatja a benyújtás előtt álló doktori disszertációt.

- Az oktatói munkára vonatkozóan a doktoranduszok véleményét félévente kérdőíven kéri ki.

- Az eredményeket kiértékeli, visszacsatolja és beépíti működésébe.

- Évente önértékelő jelentést készít a doktori iskola munkájáról, amelynek elemei: az elmúlt tanévhez képest bekövetkezett változások.

(2) További folyamatos minőségbiztosítást tesz lehetővé, hogy

- a felvételi feltételek meglétét minden esetben dokumentálni kell,

- a képzési rend szerves részét képezik a nyilvános beszámolók, szemesz­terenkénti fejezetvédések, disszertációhipotézis-védések, szakmai viták,

- az értekezés benyújtását és opponens elé bocsátását minden indokolt esetben megelőzi a nyilvános munkahelyi vita

(3)[[1]](#footnote-1) A minőségbiztosítás folyamatos figyelemmel kísérése érdekében a HDHT 3-5 fős Doktori Minőségbiztosítási Bizottságot (DMB) hoz létre. A DMB tagjai közül a HDI vezetője minőségirányítási vezetőt kérhet fel.

1. Beillesztette a Szenátus 52/2020. (III.30.) számú határozata, hatályos 2020. március 30. napjától. [↑](#footnote-ref-1)